open-index/open-wikipedia-markdown huggingface dataset:
It's a Beautiful Day

***It's a Beautiful Day*** is in nûmer dat oarspronklik opnaam is troch Queen yn maaie 1980 by de opnamen fan it album The Game út 1980, mar waard pas útbrocht op Made in Heaven, it lêste album fan Queen út 1995. It's a Beautiful Day wie it earste nûmer op it album.

## Oer it nûmer
It's a Beautiful Day waard skreaun troch Freddie Mercury jierren foardat Mercury begûn mei it opnimmen fan solomateriaal, makke er yn 1980 in lûdsklip fan himsels, wylst er eksperimintearre op de piano yn de *Musicland Studios* yn München by de opnames fan The Game. Letter foar it brûken fan dit album, waard it nûmer ferlinge oant twa minuten en 32 sekonden. It mear klassike part, sûnder de ymprovisaasje fan Mercury, waard gearstald troch John Deacon.

Yn 2000 waard it nûmer brûkt foar in reklamespot fan it Seehûnekresj Piterbuorren. It wie oant dan ta noch net earder foarkaam dat Queen fergees in nûmer beskikber stelde foar in reklamespot.

## Muzikanten
* Freddie Mercury – Sang, Piano
* Brian May – Gitaar
* John Deacon – Bas
* Roger Taylor – Drums
Stone Cold Crazy

***Stone Cold Crazy*** is in nûmer dat oarspronklik opnaam is troch Queen yn 1974 en waard útbrocht op it album Sheer Heart Attack fan Queen út 1974. Stone Cold Crazy wie it achtste nûmer op it album.

## Oer it nûmer
Stone Cold Crazy waard skreaun troch alle bandleden mei-inoar hoewol't Freddie Mercury it nûmer jierren foardat Queen oprjochte waard al spile mei syn band *Wreckage*. "Stone Cold Crazy" stiet bekend om syn rappe tempo en it gebrûk fan ferfoarmers foar gitaren.

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums

## Ferzje fan Metallica

Yn 1991 makke Metallica foar in kompilaasje album *Rubáiyát: Elektra's 40th Anniversary* fan it label Elektra in metalferzje fan it nûmer Stone Cold Crazy en brocht it letter út as B-kânt fan de single Enter Sandman. Yn 1998 brocht Metallica it album *[[Garage Inc. (album)|Garage Inc]]* út mei allegear covers; it tsiende nûmer op de dûbeld-cd fan it album is *Stone Cold Crazy* fan Queen.

### Muzikanten
* James Hetfield - Sang & Gitaar
* Kirk Hammett - Gitaar
* Jason Newsted - Bas
* Lars Ulrich - Drums
Ostgroßefehn

**Ostgroßefehn** (Eastfrysk Plat: *Oostgrootfeen*) is in doarp yn 'e Eastfryske gemeente Großefehn yn it súdeasten fan it distrikt Auwerk. Yn Ostgroßefehn stiet it gemeentehûs fan Großefehn. Westlik fan Ostgroßefehn leit de B72 dy't Hesel mei Auwerk ferbynt. It doarp is de jongste delsetting yn 'e gemeente.

Ostgroßefehn hat 3.788 ynwenners (2022) en is dêrmei it grutste plak fan 'e gemeente. 

## Skiednis
Om 1790 hinne setten de earste minsken har nei wenjen. Wiken, sa't dy by oare feanterijen ornaris oanlein waarden, waarden yn Ostgroßefehn pas let oanlein. Om 1885 waard úteinset mei it oanlizzen fan de Rolofswieke, om 1890 mei de Westerwieke, om 1895 mei de Louisenwieke en yn 1933/34 mei de Stelzenwieke. 

Tusken 1828 en 1882 hie it doarp in eigen glêsfabryk. Der waarden blompotten, bekers en flessen foar apoteken, sliterijen, bierbrouwerijen en kroegen makke. Normale ruten waarden der ek makke. Doe't oan 'e ein fan de 19e iuw de wiken oanlein waarden, begûn de feankoloanje te groeien. 

Yn it jier 1835 waard it 200-jierige jubileum fan Großefehn fierd. Oan it haadkanaal waard in ierden heuvel makke, dy't hjoed-de-dei noch hieltyd it heechste punt fan de gemeente is. Yn 1895 krige it doarp in eigen evangelysk-luterske tsjerke, de Opstanningstsjerke, dy't yn neogoatyske styl boud waard.

Op 1 july 1972 waard Ostgroßefehn opnommen yn 'e nije gemeente Großefehn. 

## Keppeling om utens
* Webside fan de gemeente
* Beskriuwing fan Ostgroßefehn yn 'e histoaryske doarpedatabank fan 'e Ostfriesische Landschaft
Transfiguraasjekatedraal (Tambov)

De **Transfiguraasjekatedraal** (Russysk: Спасо Преображенский собор; *Spaso Preobrazjenski sobor*) is in Russysk-otterdokse katedraal yn 'e stêd Tambov yn Ruslân. De katedraal waard yn 'e jierren 1694-1783 boud. It ûntwerp is in kombinaasje fan 'e tradisjonele Russyske katedralen - in fjouwerhoekich grûnplan, in sintrale koepel en fjouwer lytse koepels - mei stylfoarmen fan 'e Europeeske rokoko.

## Skiednis

Yn 1694 waard mei de bou fan 'e katedraal op oantrunen fan 'e doetiidske biskop Pitirim útein set. De katedraal moast op itselde plak in lytsere houten Transfiguraasjetsjerke ferfange. De biskop makke troch ferstjerren de foltôging sels net mear mei en waard yn 'e katedraal begroeven. It tsjerkegebou waard mei help fan 'e keapman Matvej Borodin pas yn 1783 foltôge. 

Yn 1812 waard in frijsteande, 42,5 meter hege klokketoer boud, dy't de houten klokketoer ferfong. 

Foar de revolúsje die de katedraal tsjinst as grêfplak foar de biskoppen fan it bisdom en in soad pylgers besochten de reliken fan 'e hillich ferklearre Pitirim en de troch him skildere ikoanen. Oan it begjin fan 'e 20e iuw brochten tsaar Nikolaas, gruthartoginne Elisabeth Fjodorovna  en Jehannes fan Kronstadt in besite oan 'e katedraal. 

## Sovjet-tiid
De katedraal waard yn 1929 yn 'e Sovjet-tiid yn opdracht fan de autoriteiten sletten. Yn 'e katedraal fûn in regionaal museum ûnderdak. De klokketoer waard yn 1931 ôfbrutsen. Op 14 maaie 1974 waard de katedraal erkend as in monumint.

## Weromjefte
Nei de fal fan it kommunisme waard yn 1991 besletten de katedraal werom te jaan oan 'e Russysk-Otterdokse Tsjerke. De oerdracht oan it bisdom fûn yn 1993 plak yn it ramt fan in besite fan patriarch Aleksi II. Ek de troch de bolsjewiken yn beslach nommen reliken waarden oan 'e katedraal werom jûn. De jierren dêrnei waarden de krusen wer op de koepels set. Yn 2011 folge mei help fan âlde mjittings en tekeningen de weropbou fan 'e klokketoer. Oars as de histoaryske trije ferdjippings tellende toer krige de toer by de weropbou in fjirde ferdjipping.
Cees Egas

**Cornelis (Cees) Egas** (Holwert, 1 augustus 1913 - Alkmar, 21 desimber 2001) wie in Nederlânsk politikus út namme fan SDAP en letter de Partij van de Arbeid.

Egas wie lânbou- en fiskerij-wurdfierder fan de PvdA-Twadde-Keamerfraksje fan de PvdA. Hy wie in Fryske boeresoan, dy 't sels op jonge jierren lânarbeider waard en dy't aktyf wie yn de sosjalistyske jeugdbeweging, de AJC. Syn mem wie learares húshâldkunde oan de folkshegeskoalle Allardseach ûnder Bakkefean.

Nei de oarloch wurke er yn it foarmingswurk yn Fryslân. As lânbousaakkundige waard er foarme yn de rûnte fan de Wiardi Beckman Stichting, it wittenskiplik buro fan de PvdA.

As Keamerlid hold er yn de jierren fyftich en sechstich praatsjes foar de VARA-radio oer lânbou yn de rubryk 'Voor het platteland'. Yn it kabinet-Cals wie er as steatssekretaris belêstige mei maatskiplik wurk. Hy sette him sawol yn dy funksje as neitiid as Twadde Keamerlid en bestjoerder yn foar de belangen fan âlderein.

Nei syn fuortgean út it parlemint folge er kursussen kulturele antropology, sosjology, psychology en filosofy oan de Frije Universiteit Amsterdam.

## Publikaasjes
* *De Duivel is Oud*, 1975
* *Onze toekomst. Tien vragen over welzijn*, 1993
Fortuna Vlieland

**Fortuna Vlieland** is in brouwerij yn it doarp East-Flylân, op it eilân Flylân. De brouwerij is oprjochte troch inisjatyfnimmers Bojan Bajic en Gosse Beerda.

## Skiednis
De brouwerij begûn ynearsten ûnder de namme *Selkiebrouwerij*. De *Selkiebrouwerij* lei him ta op it ambachtlik en op lytse skaal brouwen fan spesjaalbieren, wêrby 't allinnich natuerlike en yn grutte mearderheid Flylanner grûnstoffen brûkt wurde. *Rampzalig* (foar it earst broud yn 2016) wie, nei *Selkie*, (in limitearre oplaach fan 44 flessen) it twadde bier fan de Selkiebrouwerij. De Selkiebrouwerij waard yn 2015 oprjochte troch Bojan Bajic, Gosse Beerda en Henriëtte Waal (bekend fan *De Buitenbrouwerij*, in workshopbrouwerij yn Amsterdam).

Op 16 novimber 2016 waard de brouwerij ynskreaun yn it register fan de KfK ûnder de namme *Brouwerij Vlieland*. 

Yn septimber 2018 waard mei de bou fan in nije brouwerij anneks tëater, neidat der in subsydzje ûntfongen wie fan it Waadfûns. Sintraal yn it gebou stiet it brouwen fan bier mei lokale produkten kombinearre mei teäter- en filmfoarstellingen. Yn desimber 2019 waard de brouwerij offisjeel iepene ûnder de namme *Fortuna Vlieland*.

## Hjoed-de-dei
Fortuna Vlieland-bieren wurde makke fan rûch dúnwetter, de smaakmakkers wurde mei de hân rispe op it eilân. Der wurdt foar in grut part mei  sinne-enerzjy broud. Yn de brouwerij wurde rûnliedings jûn, al as net mei in bierpriuwerij. De brouwerij hat ek in online winkel.

Njonken bier wurdt der no ek *Fortuna Vlieland Bruisend* makke, mei Flylanner suvere dúnwetter dêr 't koalsoer oan tafoege is, sûnder sûker of oare tafoegingen.

## Assortimint
* *Happy Weizen*
* *West-Vlie IPA*
* *Geitenbok*
* *Duin Blond*
* *New Island IPA*
* *Wad Donker*
* *Stortemelk Wit*
* *Storm Stout*
* *Tij Tripel*
* *Cranberry Ale*
* *Vlierefluiter* - pils
* *Om de Punt - Strand Sour*
Net mear broud

* *Monnicke Weizen*

Broud yn opdracht
* *Wanda Weizen* (broud op inisjatyf fan Into the Great Wide Open yn 2021)
* *Vlierefluiter New England Pale Ale mei flierblossom* (yn gearwurking mei Brand Bier op inisjatyf fan *Into the Great Wide Open* yn 2022)
* *Zeevonkje* (yn gearwurking mei Brand Bier op inisjatyf fan *Into the Great Wide Open* yn 2023)
* *Op Heit* - Vlie Weizen (mei flearblossem, cranberry en huning fan lokale bijen - yn gearwurking mei it Posthuys ta eare fan de Flylânske ymker Durk van der Veen)
* *Vuurduin* (yn gearwurking mei Brand Bier op inisjatyf fan *Into the Great Wide Open* yn 2024)
* *Bries* - broud foar *Badhuys Vlieland*

## Keppeling om utens
* Webstee fan Fortuna Vlieland
Himelfeartkleaster (Tambov)

It **Himelfeartkleaster** is in russysk-otterdoks nonnekleaster yn Tambov yn Ruslân. It kleaster is in monumint fan regionaal belang.

## Skiednis

It Himelfeartkleaster waard yn 1690 oan 'e noardlike kant fan 'e stêd troch biskop Pitirim stifte. De earste abdis fan it kleaster waard de biskop syn suster, Katarina. In brân brocht yn 1724 skea oan it kleaster en it duorre twintich jier lang dat it kleaster wer aktyf waard.

Plannen om it kleaster yn 1764 yn it ramt fan de sekularisaasje te sluten gyngen net troch. It kleaster stie doe al bekend om it ambachtlike wurk dat de nonnen leveren. In 1791-1798 waard de stiennen Himelfearttsjerke boud en yn 'e jierren 1816-1820 folge de bou fan 'e Tsjerke fan it Ikoan fan de Mem Gods 'Freugde foar elts dy't fertriet hat'. Yn 1891 folge de stifting fan in kleastergebou foar âlde nonnen oan 'e Moskovskaja Ulitsa mei in hûstsjerke, dy't wijd waard oan Antonius fan 'e Grotten. Dy tiid wie in bloeitiid foar it kleaster en der waarden noch mear gebouwen byboud.

## Sovjet-tiid
Sûnt 1918 sette de delgong fan it kleaster útein. De bolsjewistyske autoriteiten lieten yn 1925 de Himelfeartkatedraal slute en de weardefolle saken plonderje. Yn 1927 krige de katedraal in funksje foar kulturele en edukative saken. Ek waarden de klokken út de toer helle. Letter waard de Himelfeartkatedraal ôfbrutsen. Ek de tsjerke fan de Mem Gods waard yn 1929 foar de earetsjinst sletten en oerdroegen oan it regionale argyf.  

Op 5 desimber 1979 waard it kleaster as monumint fan lokaal belang troch de autoriteiten erkend. Yn 1988 waard it kleaster yn it ramt fan it 1000-jierrich jubileum fan 'e doop fan Ruslân oan 'e Russysk-Otterdokse Tsjerke weromjûn. Sûnt 22 desimber 1992 wennet der wer in mienskip fan nonnen.

## Kleastergebouwen

* De Mem Gods-tsjerke waard yn 1820 ynwijd. Sûnt 1929 waard de tsjerke brûkt foar de opslach fan 'e argiven fan 'e regio. Op 6 novimber 1990 waard de tsjerke wer yn gebrûk nommen en op 29 septimber folge it setten fan it krús op 'e restaurearre koepel fan 'e tsjerke. De tsjerke is in monumint fan skiednis en kultuer fan regionaal belang.
* De Jehannes fan Kronstadttsjerke is in dooptsjerke, dy't yn 'e jierren 1997-1998 boud waard.
* De yn 'e Sovjet-tiid ôfbrutsen Himelfeartkatedraal waard yn 'e jierren 2007-2014 ferfongen troch in nije katedraal fan in oar ûntwerp mei in 70 meter hege klokketoer fan fiif ferdjippings. 
* De kapel boppe it grêf fan 'e non Miropi waard yn 1998 boud.

## Sjoch ek
* Kazankleaster fan Tambov
Krúsferheffingstsjerke (Tambov)

De **Tsjerke fan de Ferheffing fan it Hillich Krús** (Russysk: Церковь Воздвижения Святого Креста; *tserkov Vozdvibzjenija Svjatogo Kresta*) is in roomsk tsjerkegebou yn Tambov, Ruslân. De tsjerke falt ûnder it bisdom Sint-Klementius, dat yn Saratov syn sit hat. De monumintale tsjerke stiet oan 'e Kronstadtskaja Ulitsa en wurdt troch misjonarissen fan Steyl beheard.

## Skiednis
Tsjin 'e ein fan 'e 19e iuw wennen der neffens in folkstelling 682 katoliken yn 'e stêd. De measte katoliken wienen etnyske Poalen en yn oktober 1896 naam dy mienskip it beslút jild yn te sammeljen foar de bou fan in tsjerke, wermei't yn septimber 1898 útein set waard. Al sûnt 25 maaie 1903 waarden der missen opdroegen yn 'e neogoatyse en fan reade bakstien boude tsjerke. Tagelyk waard der ek in parochyhûs fan twa ferdjippings boud, weryn't wenromte foar de preester, in bibleteek en in ynsteling foar goede wurken ûnderbrocht wiene.
De tsjerke waard yn 1935 sletten en de preester ferfolge. Nei de Twadde Wrâldkriich waard it oargel demontearre om it earne oars wer op te bouwen, mar de weropbou fan it oargel mislearre. De tsjerke stie foar in hiel skoft leech en waard lang om let as wurkpleats brûkt. Dêr hie it gebou slim fan te lijen; de klokketuorren waarden fernield, de gevel feroare, wylst wetter en oanslach de muorren oantaasten.  

Yn 1996 waard de parochy op 'e nij stifte en registrearre. De eardere tsjerke waard ein 1997 werom jûn oan it bisdom. Fuortendaliks nei de oerdracht waard mei in restauraasje útein set, dêr't yn Poalen jild foar ynsammele wie. De tsjerke krige syn âlde oansjen werom en sûnt de earste krystdei fan 1998 wurde dêr op alle dagen missen fierd.

By de tsjerke stiet in byld fan Nikolaas fan Myra.
Brouwerij De Freonskip

**Brouwerij De Freonskip** wie in bierbrouwerij út it doarp Burgum doarp en waard yn 2016 as feriening oprjochte troch tsien freonen.

## Skiednis
De bieren fan De Freonskip waarden oant 2017 broud by *Sneeker Stadsbrouwerij De Meerpael* yn Snits. Dizze brouwerij hold yn 2017 op te bestean. 

## Hjoed
It blonde bier It Lulke Wiif Heechblond waard makke mei de wâldprom of wichter. It twadde bier Read & Hitsich waard broud mei toarnbeien troch havenbrouwerij Het BrouwDOK yn Harns.

Mei yngong fan 2025 is de brouwerij net mear aktyf.

## Assortimint
* It Lulke Wiif - Heechblond
* It Lulke Wiif - Read & Hitsich

## Keppeling om utens
* Webstek fan Bierbrouwerij De Freonskip
Thisspiasanen

**Thisspiasanen** (inkeltal: **Thisspiasaan**) binne in fiktyf ras fan bûtenierdske wêzens út 'e ''Star Wars''-franchise, dy't yntrodusearre waarden yn 'e film *[[Star Wars: Episode&nbsp;I&nbsp;– The Phantom Menace]]*. Hja komme fan 'e bercheftige planeet **Thisspias**, dy't de steatsfoarm fan in monargy hat. 

Thisspiasanen hawwe in serpintynske lichemsfoarm; ynstee dat se oer skonken beskikke, giet harren boppelichem by de mul oer yn in ûnderlichem as fan in slange. Se bewege har ek op deselde wize fuort as slangen. Thisspiasanen binne likernôch 1.40&nbsp;m lang, metten fan 'e krún fan 'e holle oant it plak dêr't it ûnderlichem de grûn rekket. De lange sturt wurdt dêrby nei meirekkene. 

Thisspiasanen hawwe fjouwer earms, wêrfan't it ûnderste pear ornaris beskûl giet ûnder de klean. De hannen hawwe fiif fingers, dy't tarist binne mei lange klauwen. De holle is lyts yn ferhâlding ta it lichem. Harren hûdskleur is ljochtgrien. Op 'e holle binne Thisspiasanen tsjûk behierre mei lang wyt hier en in wyt burd, sadat inkeld de eagen en mûle ûnbegroeid bliuwe. Dat is in natuerlike beskerming tsjin 'e swaarmen bitende langpoaten dy't op Thisspias rûnom foarkomme. De sturt is oerdutsen mei skobben dy't te hurd binne foar de langpoaten om te biten, en de rest fan it lichem wurdt bedutsen troch klean. 

Thisspiasanen libje tige lang, teminsten fjouwerhûndert jier. Sliepen dogge se mar in pear oeren deis. Se helje har wiere rêst út in hieljende trâns dy't neurologyske bekomst biedt. Soks kin oeren of mar in pear minuten duorje. As se har trâns misse, wurde Thisspiasanen emosjoneel en kidelich.

## Keppelings om utens
*Artikel oer Thisspiasanen yn Wookieepedia, de offisjele ''Star Wars''-Wikipedy
CRAFT

**CRAFT** (earder it ***Klein Brouwerij Collectief*** (KBC)) is in brancheferiening fan Nederlânske bierbrouwerijen. CRAFT bestiet fan 2003 ôf oan en is sûnt waakst ta it grutste gearwurkingsferbân fan bierbrouwerijen (mei en sûnder eigen tsjettels) yn Nederlân.

Oant de nammewiziging yn desimber 2016 hjitte de feriening it *Klein Brouwerij Collectief*. De goed 150 leden fan CRAFT binne allegear ûndernimmingen dy't har dwaande hâlde mei de ûntwikkeling, produksje en ferkeap fan bier neffens eigen reseptuer. De feriening biedt in platfoarm foar útwikseling fan kennis en ûnderfining oer de branche. De feriening promoatet en behertiget de belangen fan har leden foar de merk, media en polityk.

## Sjoch ek
* List fan Fryske bierbrouwerijen
Polder Wiersma

De **Polder Wiersma** is in earder wetterskip yn Grinslân.

Fan it wetterskip, mei in oerflak fan 52 ha, is net folle mear bekend as dat it tegearre mei de Wetterskip De Lauwers te Gryptsjerk yn it noarden fan it 'eilân' tusken de Olde Lauwers en it Zijldiep lei, westlik fan Pitersyl.

It gebiet falt sûnt 2000 yn dat fan it wetterskip Fryslân.
Brouwerij Gudzekop

**Brouwerij Gudzekop** is in brouwerijhierder yn it doarp Goaiïngaryp en is oprjochte yn 2018 troch de brouwers Herbert Nijp, Dietmar Laske en Paul Bijlsma. Gudzekop brout CRAFT-bieren yn lytse oplage. 

De brouwerij is ferneamd nei it farwetter Gudzekop, dat tusken de Goaiïngarypster Puollen en de Langsturtepoel leit. 

## Skiednis
Alle bieren ha in nautysk tema krige. It earste bier is de Opsteker, in swier blond bier mei in frisse en krûdige smaak. Opsteker is earst yn in batch fan 200 liter broud by Brouwerij Jovius yn Nieuwegein en frij gau dêrnei yn 2.000 liter by *Bax Bier* yn Grins. Dêrnei hawwe de brouwers de oerstap makke nei Tsjerkebier yn Easterwierrum, dêr 't se sels al har bieren brouwe.

De alderearste broubatches waarden finansiere troch *[[crowdfunding]]*. Dêrnei waarden de bieren mei eigen middels betelle.

## Hjoed-de-dei
De resepten komme fan de brouwers út Goaiïngaryp en binne op lytse skaal lokaal ûntwikkele. Foar it kommersjeel brouwen binne dizze resepten opskaald en wurdt der yn earste ynstânsje broud mei brouwerijferhierders yn de regio. Gudzekop hat as stribjen om binnen sa koart mooglike tiid folslein biologysk sertifisearre bier oanbiede te kinnen. Dêrneist is der de dream om yn Goaiïngaryp of omkriten in eigen brouwerij te starten.

It skûtsje *Hoop op Zegen* wurdt ûnder it farren brûkt as proeflokaal.

Herbert Nijp en Paul Bijlsma binne net mear aktyf by de brouwerij. Trea Aldershof is kompanjon wurden fan Dietmar Laske.

De bieren fan Gudzekop kinne online besteld wurde.

## Assortimint
* *Voor de Wind* - session wytbier (sulveren priis World Beer Awards 2023)
* *Opsteker* - Blond
* *Overzees* - American Pale Ale
* *Opgedirkt* - Frambozen Weizen (twa kear goud World Beer Trophy 2023)
* *Recht Door Zee* - RIPA
* *Op de Helling* - Dubbelbok
* *Twee Ankers* - Dubbel
* *Volle Laag Sûkerbôle* - Tripel (earste priis European Beer Challenge 2021 en tredde priis World Beer Awards 2023)
* *Volle Laag Fryske Dúmkes* - Tripel (earste priis European Beer Challenge 2022 en 2025)
* *Ruimschoots* - Quadrupel
* *Recht door Zee* - rogge IPA mei Frysk roggebrea (earste priis European Beer Challenge 2023)
* *De Rode Boei* - red ale mei oranjekoeke (trije kear goud World Beer Trophy 2023)
* *Bomen* - NEIPA (broud mei sparretoppen)
* *Hardloper-Hurdrinner* - alkoholearm blûn
* *Hylper Jubileumbier* - amber mei dúndoarn, huning en kwelderkrûd

## Keppeling om utens
* Webstek fan Brouwerij Gudzekop
Brouwerij 84

**Brouwerij 84**, oprjochte yn 2019, is in brouwerijhierder en is ûnderdiel fan *Pub '84* yn Wolvegea. Eigner *Guido Niehaus*, berne yn 1984, is eigner fan dizze pub, dy't yn 1984 begûn is. 

## Skiednis
Begjin 2018 wurdt der troch Guido in *Easybrew 30* oanskaft om bier te brouwen. Al gau is der in winsk om in eigen bier op de merk te bringen. Nei in tal dryste proefbrousels, lykas in Russan Imperial Stout mei klearebare drop en in American Pale Ale mei drûge ferbena en kardemon, waard it tiid foar in kommersjeel bier. It earste bier is de *Vlierbloesem IPA*, in bier dêr't by it dry-hopping protterbeieblossem oan tafoege wurdt.

## Hjoed
Harren bieren wurde broud by Het BrouwDOK yn Harns.

## Assortimint

* *Vlierbloesem IPA*
* *Vlierbloesem NEIPA*

## Keppeling om utens

* Webstee fan Brouwerij 84
Filmfestival fan Traverse City

It **Filmfestival fan Traverse City** (Ingelsk: *Traverse City Film Festival*) is in filmfestival yn 'e Feriene Steaten dat elts jier oan 'e ein fan july holden wurdt yn 'e stêd Traverse City, oan 'e noardwestkust fan Neder-Michigan. It bestiet sûnt 2005 en waard mei-oprjochte troch de ferneamde dokumintêremakker Michael Moore.

## Neiere omskriuwing
It Filmfestival fan Traverse City is in non-profitorganisaasje, dy't finansjeel ûnderstipe wurdt troch bedriuwen en persoanen, en de rest fan syn budget hellet út 'e ferkeap fan kaartsjes foar filmfertoanings en oare eveneminten. Oan it haad fan 'e organisaasje stiet in bestjoer dêr't ferskate filmmakkers, auteurs en oaren mei in kreätyf berop diel fan útmeitsje.

Op it Filmfestival fan Traverse City wurde sawol lange as koarte films, sawol spylfilms as dokumintêres en sawol films fan grutte filmstudio's as ûnôfhinklike films fertoand. De films binne te sjen yn trije bioskopen yn Traverse City: it State Theatre, it Old Town Playhouse en it City Opera House. Dêrnjonken wurde der ek films fertoand yn 'e iepen loft, ornaris yn it Open Space Park, oan 'e igge fan 'e Grand Traversebaai (in diel fan 'e Michiganmar). Yn 'e bioskopen binne de nije films te sjen en wurdt yntree heft; de fertoanings yn 'e iepen loft binne fan filmklassikers, dy't fergees te sjen binne.

Fierders is op it festival ek muzyk te hearren, dy't fersoarge wurdt troch frijwilligers. Dêroan wurken yn 2016 mear as 60 regionale artysten mei.

## Untstean
It Filmfestival fan Traverse City waard yn 2005 oprjochte mei as doel om te helpen by "it rêden fan ien fan 'e mar in pear lânseigen keunstfoarmen dy't de Feriene Steaten ryk binne: sinema." De oprjochters wiene skriuwer Doug Stanton, fotograaf John Robert Williams en Michael Moore, in dwerse dokumintêremakker dy't wrâldferneamd waard mei films as *[[Bowling for Columbine]]*, *[[Fahrenheit 9/11]]* en *[[Roger & Me]]*. 

## Misje
It Filmfestival fan Traverse City sjocht it as syn misje om "gewoan geweldige films" te fertoanen, dy't de treflikens fan 'e filmyndustry sjen litte. Dêrby wurdt yn it bysûnder omtinken skonken oan ûnôfhinklike films en dokumintêres fan sawol bekende as nije filmmakkers, dy't gjin algemiene distribúsje krije.

## Keppelings om utens
*Offisjele webside fan it Filmfestival fan Traverse City
Cyborg

In **cyborg** (útspr.: [ˈsaːi̭bɔɹɡ], likernôch: "saai-bork" mei de Wâldfryske aai) is in wêzen dat foar in part bestiet út organyske stof en foar in oar part út masinedielen. De term, in lienwurd út it Ingelsk, is in gearlûking fan *cybernetic organism*, "sybernetysk organisme" en waard yn 1960 betocht troch de Amerikaanske wittenskippers Manfred Clynes en Nathan S. Kline.

Cyborgs foarmje in populêr ûnderwerp yn 'e science fiction. Men kin dan tinke oan 'e Borg (in namme dy't net tafallich keazen is), dy't in ras fan bûtenierdske cyborgs yn 'e mediafranchise *[[Star Trek]]* binne. Oare foarbylden binne de Terminator, it titelpersonaazje út 'e ''Terminator''-franchise, en de personaazjes Darth Vader en generaal Grievous, út 'e ''Star Wars''-franchise.

It antwurd op 'e fraach oft cyborgs no al besteane of inkeld noch takomstmuzyk binne, hinget ôf fan jins perspektyf. De Amerikaanske feministyske biologe, filosofe en sosjologe Donna Haraway hold yn har essay *A Cyborg Manifesto*, út 1985, in pleidoai foar de ôfskaffing fan 'e rigide begrinzings tusken minsken en bisten, organismen en masines en manlju en froulju. Neffens har opfetting fan it begryp 'cyborg' binne in protte minsken fan no feitliks al cyborgs, lykas lju dy't in pacemaker ymplantearre krigen hawwe of sels lju dy't net funksjonearje kinne sûnder in (útwindich) gehoarapparaat.
Lanniks

**Lanniks** (inkeltal: **Lannik**) binne in fiktyf ras fan bûtenierdske wêzens út 'e ''Star Wars''-franchise, dy't yntrodusearre waarden yn 'e film *[[Star Wars: Episode&nbsp;I&nbsp;– The Phantom Menace]]*. Hja komme fan 'e planeet dy't ek **Lannik** hjit, yn 'e Midrâne fan it Stjerrestelsel, dy't in lange skiednis fan oarloch hat. Lanniks binne sadwaande tige kriichshaftich en faak ek moedich.

Lanniks binne humanoïde twafuotters, mei in lingte fan trochinoar 1.50&nbsp;m. Harren meast opfallende lichemsskaaimerk wurdt foarme troch harren tige lange, spits tarinnende earen, dy't fan 'e sydkant fan 'e holle wol 20&nbsp;sm útstekke. Harren gehoar is treflik en folle skerper as dat fan minsken. Harren hûdskleur is fleiskleurich. Lanniks hawwe twa geslachten: manlik en froulik. De manlju skeare de holle ornaris keal op in lok hier op 'e krún nei, dy't se yn in hynstesturt drage.

## Keppelings om utens
*[Artikel oer Lanniks yn Wookieepedia, de offisjele ''Star Wars''-Wikipedy](https://starwars.fandom.com/wiki/Lannik_(species))
Iktotchi

**Iktotchi** (inkeltal idem) binne in fiktyf ras fan bûtenierdske wêzens út 'e ''Star Wars''-franchise, dy't yntrodusearre waarden yn 'e film *[[Star Wars: Episode&nbsp;I&nbsp;– The Phantom Menace]]*. Hja komme fan **Iktotch**, in rotseftige moanne fan 'e gasreus **Iktotchon**, yn in ôfhandige krite fan it Stjerrestelsel dy't de Utwreidingsregio neamd wurdt.

Iktotchi binne justjes grutter en swierder boud as minsken, mei in tsjûke, hierleaze hûd, wêrfan't de kleur fariëarret fan rôzich oant brún. Boppe op 'e holle is de hûd it dûnkerst kleure. De hannen binne grut en fleizich. Harren gesicht liket op dat fan minsken, mei de eagen, noas, mûle en earen op it wenstige plak, mar it eachwyt en de tosken binne by Iktotchi giel. Harren meast ûnderskiedende lichemsskaaimerk wurdt lykwols foarme troch twa mânske hoarnen, dy't fan 'e sydkant fan 'e holle rjocht omleech groeie oant de hichte fan 'e kaaibonken.

Yn it Stjerrestelsel steane Iktotchi bekend om harren talint as piloaten en teffens om har (beheinde) fermogen ta foarkennis. Mei't dy lêste eigenskip ornaris mank giet mei Krêftgefoeligens, binne relatyf in protte Iktotchi oplaat ta Jedi-ridder.

## Sjoch ek
*Saesee Tiin

## Keppelings om utens
*Artikel oer Iktotchi yn Wookieepedia, de offisjele ''Star Wars''-Wikipedy
Ring Ring (album)

**Ring Ring** is it debútalbum fan ABBA. It album waard opnommen fan maart 1972 oant maart 1973 yn de Metronome, Europafilm en de  KMH Studios yn Stockholm en waard twa wiken letter op 26 maart 1973 útbrocht. It album waard oarspronklik allinne yn Skandinaavje útbrocht en letter in ynternasjonale ferzje yn in beheinde oplage.  

## Spyllist
### Skandinavyske ferzje

### Ynternasjonale ferzje

## Singles

## Muzikanten
* Agnetha Fältskog  – Sang 
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen

### Gastmuzikanten
* Ola Brunkert - Drums
* Roger Palm - Drums
* Jan Bandel - Drums
* Rutger Gunnarsson - Bas
* Mike Watson - Bas
* Stefan Brolund - Bas
* Janne Schaffer - Gitaar
* Håkan Jansson - Saksofoan
Waterloo (album)

**Waterloo** is it twadde studio-album fan ABBA. It album waard opnommen fan 24 septimber 1973 oant en mei 20 febrewaris 1974 yn de Metronome Studios yn Stockholm en waard twa wiken letter op 4 maart 1974 útbrocht. Mei it titelnûmer mei deselde namme fan it album wûn ABBA it Eurofyzje Sjongfestival yn 1974.

## Spyllist

## Singles

## Muzikanten
* Agnetha Fältskog  – Sang 
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen

### Gastmuzikanten
* Ola Brunkert - Drums
* Malando Gassama - Perkusje
* Rutger Gunnarsson - Bas
* Janne Schaffer - Gitaar
* Per Sahlberg - Perkusje & Bas
* Rabbit - Toetsen
* Christer Eklund - Saksofoan
* Sven-Olof Walldoff - Strikers
ABBA (album)

**ABBA** is it tredde studio-album fan ABBA. It album waard opnommen fan 22 augustus 1974 oant en mei 16 maart 1975 yn de Glen, Metronome en Ljudkopia Studios yn Stockholm en waard twa wiken letter op 21 april 1975 útbrocht. 

## Spyllist

## Singles

## Muzikanten
* Agnetha Fältskog  – Sang 
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen

### Gastmuzikanten
* Roger Palm - Drums & Perkusje
* Ola Brunkert - Drums
* Rutger Gunnarsson - Bas
* Mike Watson - Bas
* Janne Schaffer - Gitaar
* Finn Sjöberg - Gitaar
* Lasse Wellander - Gitaar
* Ulf Andersson - Saksofoan
* Bruno Glenmark - Trompet
* Björn Lindh - Strikers & Hoarn
* Sven-Olof Walldoff - Strikers
Aylvastate (Skraard)

**Aylva State** is in eardere state oan 'e wei fan Skraard nei Wûns dêr 't iuwenlang leden fan it Fryske geslacht Fan Aylva wenne hawwe.

Yn 1500 wenne Sjoerd Epes Aylva (1476 -1509) dêr, dy't fjildhear fan it Fryske leger wie. Yn dat jier belegere hy de hartoch fan Saksen yn Frjentsjer. Hy ferdronk te Skraard yn it jier 1508 by in swiere wetterfloed, dy 't yndertiid dy kontreien streken teheistere.

Twa leden fan it laach lizze yn de grêfkelder yn de tsjerke fan Skraard.
Arrival (album fan ABBA)

**Arrival** is it fjirde studio-album fan ABBA. It album waard opnommen fan 4 augustus 1975 oant en mei 18 septimber 1976 yn de Metronome Studios yn Stockholm en waard in moane letter op 11 oktober 1976 útbrocht. It album befettet de hits Dancing Queen, Money, Money, Money en Knowing Me, Knowing You

## Spyllist

## Singles

## Muzikanten
* Agnetha Fältskog  – Sang 
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen

### Gastmuzikanten
* Ola Brunkert - Drums
* Roger Palm - Drums & Perkusje
* Malando Gassama - Perkusje
* Rutger Gunnarsson - Bas & strykynstruminten
* Janne Schaffer - Gitaar
* Lasse Wellander - Gitaar
* Anders Glenmark - Gitaar
* Lars Carlsson - Saksofoan
* Sven-Olof Walldoff - strykynstruminten
* Anders Dahl - strykynstruminten
ABBA: The Album

**The Album** is it fiifde studio-album fan ABBA. It album waard opnommen fan 31 maaie oant en mei novimber 1977 yn de Metronome Marcus, Metronome en Glen Studios yn Stockholm en yn de Bohus Studios yn it Noarske Kungälv en waard in moane letter op 12 desimber 1977 útbrocht. ABBA wûn yn 1978 yn de kategory fokalen ynternasjonaal in Edison foar it bêste album.

## Spyllist

## Singles

## Muzikanten
* Agnetha Fältskog  – Sang 
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen

### Gastmuzikanten
* Lasse Wellander - Gitaar
* Janne Schaffer - Gitaar
* Rutger Gunnarsson - Bas & Strykynstruminten
* Ola Brunkert - Drums
* Roger Palm - Drums
* Lars O. Carlsson - Saksofoan & Fluit
* Malando Gassama - Perkusje
Voulez-Vous (album)

**Voulez-Vous** is it Sechsde studio-album fan ABBA. It album waard opnommen fan 13 maart 1978 oant en  mei 29 maart 1979 yn de Polar Studios yn Stockholm en yn de Criteria  Studios yn it Amerikaanske Miami en waard in moane letter op 23 april 1979 útbrocht.

## Spyllist

## Singles

## Muzikanten
* Agnetha Fältskog  – Sang 
* Anni-Frid Lyngstad – Sang
* Björn Ulvaeus – Sang
* Benny Andersson – Sang 

### Gastmuzikanten
Lipetsk (oblast)

De **oblast Lipetsk** (Russysk: Липецкая область; *Lipetskaja oblast*) is in oblast yn it súdwestlike diel fan Europeesk Ruslân.

Troch de oblast, dy't yn de Easteuropeeske Leechflakte leit, streamt de rivier de Don. De oblast is wichtich foar de ynfrastruktuer fan de federaasje en ferbynt bygelyks Moskou mei de noardlike Kaukasus.

## Ekonomy
Belangrike bedriuwsektoaren binne de masinebou en de stielferwurking. Tusken de haadstêd Lipetsk en de stêd Grjazi is sûnt 2005 de 1027 hektare grutte spesjale yndustriële sône oanlein.

## Bestjoersyndieling en stêden

De oblast bestiet út 18 rajons en de twa stedsdistsrikten Lipetsk en Jelets. Meiïnoar lizze der acht stêden yn de oblast. Bestjoerssintrum is Lipetsk. 

## Befolkingsûntwikkeling
Super Trouper (album)

**Super Trouper** is it sande studio-album fan ABBA. It album waard opnommen fan 4 febrewaris oant en mei 15 oktober 1980 yn de Polar Studios yn Stockholm en waard trije wike letter op 3 novimber 1980 útbrocht. It album befettet de hits The Winner Takes It All, Super Trouper en Happy New Year

## Spyllist

## Singles

## Muzikanten
* Agnetha Fältskog  – Sang 
* Anni-Frid Lyngstad – Sang
* Björn Ulvaeus – Sang
* Benny Andersson – Sang & Toetsen

### Gastmuzikanten
* Ola Brunkert - Drums
* Per Lindvall - Drums
* Åke Sundqvist - Perkusje
* Mike Watson - Bas
* Rutger Gunnarsson - Bas
* Janne Schaffer - Gitaar
* Lasse Wellander - Gitaar
* Kajtek Wojciechowski - Saksofoan
* Janne Kling - Fluit & Saksofoan
* Lars Carlsson - Hoarn
Voyage (album fan ABBA)

**Voyage** is it njoggende studio-album fan ABBA. It album waard troch de jieren hinne opnaam yn Stockholm en waard op 5 novimber 2021 útbrocht. It album wie it earste studio-album fan ABBA sûnt The Visitors út 1981.

## Skiednis
It album waard op 2 septimber 2021 oankundige yn in livestream op YouTube. De popgroep hie yn 2018 al sein dat se twa nije nûmers opnaam hiene, I Still Have Faith in You en Don't Shut Me Down, dy't yn de livestream oankundige waarden as de earste singles fan it album *(dûbelde A-kant)* 

Just a Notion wie oant no ta bekend as ien fan 'e nea ôfmakke nûmers út de track "*ABBA Undeleted"*, ferskynd yn de box-set Thank You for the Music út 1994. It nûmer Little Things waardt útbrocht as krystsingle.

ABBA hat bekend makke dat Voyage wol echt harren lêste album is en dat it album yn tsjinstelling ta The Visitors ek echt as in goed ein fielt.

## Spyllist

## Singles

## Muzikanten
* Agnetha Fältskog  – Sang 
* Anni-Frid Lyngstad – Sang
* Björn Ulvaeus – Sang
* Benny Andersson – Sang & Toetsen

### Gastmuzikanten
* It bernekoar fan Stockholm International School - Sang
* Lasse Jonsson - Gitaar
* Lasse Wellander - Gitaar
* Mats Englund - Bas
* Per Lindvall - Drums & Perkusje
* Pär Grebacken - Klarinet & Saksofoan
* Jan Bengtson - Fluit & Saksofoan
* Margareta Bengtson - Harp
Klavdi Lebedev

**Klavdi Vasilijevitsj Lebedev** (Russysk: Клавдий Васильевич Лебедев; berne op 16 oktober 1852 – ferstoarn op 21 septimber 1916) wie in Russyske skilder en in lid fan de realistyske keunstgroep De Swalkers.

Lebedev wie ôfkomstich út in boerelaach en studearre oan de Nasjonale Stroganovakadeemje fan Keunst en Yndustry yn Moskou en by Vasili Perov, Illarion Prjanisjnikov, Aleksej Savrasov en Evgraf Sokorin oan de Moskouse Skoalle fan Skilderkeunst, Byldhoukeunst en Arsjitektuer. Sûnt 1890 dosearre hy dêr sels. 

Yn 1881 krige er in grutte sulveren ûnderskieding fan de Keizerlike Keunstakadeemje en krige de titel fan in tige goed keunstner. Yn 1891 waard er lid fan De Swalkers. Sûnt 1906 waard er keazen as folweardich lid fan de Keunstakadeemje. 

Tema's fan de Russyske skiednis fan de 10e oant 17e iuw hiene de foarkar. Klavdi Lebedev ferstoar yn 'e âldens fan 63 jier sûnder dat er it skilderij folôgje koe dat er oan Ivan de Grousume opdroegen hie.


Lebedev baptism.jpg|*Doop fan Ruslân*
Лебедев Приятели. 1895.jpg|*Kammeraden*


Боярская свадьба.jpg|*Bojarenbrulloft*
LebedevK UnichNovgrodVecha.jpg|*Moskouse troepen dreaune yn 1471 de Vetsje fan Novgorod en stêdhâlder Marfa Boretskaja út inoar*
Benny Andersson

**Göran Bror Benny Andersson** (Stockholm, 16 desimber 1946) is in Sweedsk sjonger en lietsjeskriuwer. Hy is bekend  as ien fan de twa manlike sjongers fan de popgroep ABBA. Benny Andersson is de heit fan muzikant Peter Grönvall.

## Karriêre

Benny Andersson begûn as seis jierrich jonkje mei akkordeon spyljen, syn heit en pake learden him dat ynstrumint te bespyljen. 
Doe't er tsien jier wie krige Andersson syn eigen piano en learde er himsels pianospyljen. As 15-jierrige begûn er op te treden yn jeugdklups. Begjin 1964 sleat Benny him oan by de *Elverkets Spelmanslag* *("De elektrysk bestjoerde folk muzyk groep")*; de namme wie 
wurdboarterij ferwizend nei harren elektryske ynstruminten.

### Hep Stars (1964–1969)
Yn oktober 1964 kaam er by de *Hep Stars* as toetsenist. De band spile yn it begjin benammen covers fan ynternasjonale hits, mar Andersson begûn al gau syn eigen lietsjes te skriuwen. De band groeide út ta in bekende Sweedske popgroep út de jierren 60. Mei de Hep Stars brocht Benny Andersson fiif studio-albums en ien live-album út.

### ABBA (1972–1982)
Andersson moete Björn Ulvaeus yn de simmer fan 1966, de twa manlju begûnen tegearre ferskes te skriuwen, wêrfan't de earste *Isn't It Easy To Say* wie, úteinlik opnommen waard troch de *Hep Stars*. Hy hie ek in fruchtbere gearwurking op it mêd fan lietsjeskriuwen mei Lasse Berghagen, mei wa't er ferskate ferskes skreau. It ferske *Hej, Clow*n waard ynstjoerd foar de finale fan it Sweedske Eurofyzje Sjongfestival fan 1969. It nûmer einige op it twadde plak. By dy wedstriid trof er sjongeres Anni-Frid Lyngstad, en al gau waarden se in keppel. Om deselde tiid hinne moete syn freon Björn Ulvaeus sjongeres Agnetha Fältskog. Doe't de twa keppels inoar begûnen te stypjen by opnamesesjes, kaam de popgroep ABBA ta libben.

De ynternasjonale trochbraak fan de groep kaam mei it winnen fan it Eurofyzje Sjongfestival foar Sweden mei it liet Waterloo op 6 april 1974. Yn de folgjende acht jier boekte popgroep wrâldwiid in soad sukses en skoarde in rige fan nûmer 1-hits.
Mei ABBA brocht Benny Andersson njoggen studio-albums en twa live-album út.

### Benny Anderssons Orkester (2001–no)

Nei ABBA, bleau Andersson lieten skriuwen mei Björn Ulvaeus. Under oaren foar musicals en films. Yn 2001 ûntstie út in gearwurking mei oare muzikanten it orkest *Benny Anderssons Orkester* in orkest mei sechstjin muzikanten dy't Sweedske folksmuzyk spylje. Mei de Benny Anderssons Orkester hat Benny Andersson oant no ta sân studio-albums en ien live-album útbrocht.

## Priveelibben
Andersson waard berne yn Stockholm, Uppland/Södermanland, Sweden, as earste yn in gesin fan twa, syn heit wie wurksum as sivyl ynzjenieur. Benny Andersson hat trije kear boaske west en wêrûnder trije jier mei Anni-Frid Lyngstad. Benny Andersson hat út dy trije relaasjes trije bêrn. Wêrûnder muzikant Peter Grönvall de âldste soan út syn earste houlik.

## Diskografy
### Albums

### Musicals

### Films

### As gastmuzikant
Jelets

**Jelets** (Russysk: Елец) is in stêd yn de oblast Lipetsk yn it wêsten fan Ruslân. 

## Geografy
De stêd leit likernôch 350 km súdeastlik fan de haadstêd Moskou oan de rivier de Sosna, in sydrivier fan de Don. 

## Skiednis
Jelets waard yn 1146 foar it earst as fêsting neamd. Yn 1395 en 1414 waard de stêd troch de Gouden Horde ferneatige en it duorre oant yn de 17e iuw, doe't de stêd as hannels- en bestjoersstêd op 'e nij stifte waard. Sûnt de 19e iuw is Jelets bekend fan de produksje fan kant.   

## Befolkingsûntwikkeling

## It besjen wurdich
* De Himelfeartkatedraal fan Konstantin Thon
Triple Alliânsje (betsjuttingsside)

"**Triple Alliânsje**" hat yn de Wikipedy ferskate betsjuttings:

*Triple Alliânsje, in militêr bûnsgenoatskip út 1882 tusken it Keizerryk Dútslân, de Eastenryksk-Hongaarske Dûbeldmonargy en it Keninkryk Itaalje, dat in grutte rol spile by it útbrekken fan 'e Earste Wrâldoarloch

## Oare Triple Alliânsjes
*Azteekske Triple Alliânsje, in militêr en polityk bûnsgenoatskip dat bestie fan 1428 oant 1521 tusken de Azteekske keninkriken Tenochtitlán, Texcoco en Tlacopan 
*Triple Alliânsje (1596), in militêr bûnsgenoatskip út 1596 tusken it Keninkryk Ingelân, it Keninkryk Frankryk en de Republyk fan 'e Feriene Nederlannen
*Triple Alliânsje (1668), in militêr bûnsgenoatskip út 1668 tusken it Keninkryk Ingelân, it Keninkryk Sweden en de Republyk fan 'e Feriene Nederlannen  
*Triple Alliânsje (1717), in militêr bûnsgenoatskip út 1717 tusken it Keninkryk Grut-Brittanje, it Keninkryk Frankryk en de Republyk fan 'e Feriene Nederlannen
*Triple Alliânsje (1788), in militêr bûnsgenoatskip út 1788 tusken it Keninkryk Grut-Brittanje, it Keninkryk Prusen en de Republyk fan 'e Feriene Nederlannen
*Triple Alliânsje (1865), in militêr bûnsgenoatskip út 1865 tusken it Keizerryk Brazylje, de Republyk Oerûguay en de Argentynske Republyk
**Paraguayaanske Oarloch of de Oarloch fan 'e Triple Alliânsje, in oarloch fan 1864 oant 1870 tusken de Triple Alliânsje fan 1865 en de Republyk Paraguay
*Triple Alliânsje (1882), in militêr bûnsgenoatskip út 1882 tusken it Keizerryk Dútslân, de Eastenryksk-Hongaarske Dûbeldmonargy en it Keninkryk Itaalje
*Triple Alliânsje (1914), in ferbûn út 1914 tusken trije Britske fakbûnen: de Miners' Federation of Great Britain, de National Transport Workers' Federation en de National Union of Railwaymen

## Sjoch ek
*Hillige Alliânsje, in militêr bûnsgenoatskip út 1815 tusken it Keizerryk Ruslân, it Keizerryk Eastenryk en it Keninkryk Prusen
*Triple Entente, in militêr bûnsgenoatskip út 1907 tusken it Feriene Keninkryk fan Grut-Brittanje en Ierlân, de Frânske Republyk en it Keizerryk Ruslân 
*Tripartite Pakt, byneamd "de As", in militêr bûnsgenoatskip út 1940 tusken nazy-Dútslân, it Keninkryk Itaalje en it Keizerryk Japan
Nitraatrjochtline

De **nitraatrjochtline** is in Jeropeeske rjochtline fan 1991 dy't it brûken fan stikstof yn de lânbou regulearret om it fersmoargjen fan it oerflaktewetter en grûnwetter tefoaren te kommen.

Jeropeeske rjochtlinen binne net fuortendaliks fan tapassing op de ynwenners fan de lidsteaten, mar moatte troch de lidsteaten oerset wurde ta nasjonale regeljouwing. Yn Nederlân is de Nitraatrjochtline oerset yn it Aksjeprogramma Nitraat. 

De Nitraatrjochtline befettet gebrûksnoarmen foar it brûken fan dierlike dong en stikstofkeunstdong. De hoemannichte stikstof dy't op it lân oanbrocht wurde mei hinget ôf fan it gewaaks. Foar alle gewaaksen jildt lykwols in maksimum fan 170 kg stikstof de hektare út dierlike dong, as it moat wêze dat in lidsteat in útsûndering, derogaasje, krigen hat.

## Derogaasje
De Nitraatrjochtline biedt de mooglikheid foar lidsteaten en krij in útsûndering foar it brûken foar dierlike dong. Dy derogaasje wurdt yn werklikheid allinnich jûn foar greide yn de melkfeehâlderij yn gebieten dêr't de greidrispinge heech is, lykas yn Nederlân. Oan de derogaasje stiet foaroer dat de effekten yn 'e gaten holden wurde moatte en elts jier rapportearre wurde te moatten, itjinge yn Nederlân troch de RIVM dien wurdt.

Njonken Nederlân, hawwe Denemark, Dútslân, Ierlân, Belgje (allinnich foar Flaanderen) en Itaalje (allinnich foar Lombardije, Piëmont en Emilia-Romagna) derogaasje krigen.

## Sjoch ek
* Nitraat
* Stikstofrûntegong
* Derogaasje (Jeropeesk rjocht)
Vladimir (oblast)

De **oblast Vladimir** (Russysk: Владимирская область; transliterearre *Vladimirskaja oblast*) is in oblast yn de regio Sintraal Ruslân noardeastlik fan Moskou. 

## Geografy
De oblast leit geunstich oan goede ferbinings fan Moskou nei it easten (Nizjni Novgorod). De grutste rivieren binne de Oka en de Kljasma. 

De oblast grinzget yn it noarden oan de oblast Ivanovo, yn it easten oan de oblast Nizjni Novgorod, yn it suden oan de oblast Rjazan, yn it wêst oan de oblast Moskou en yn it noardwêst oan de oblast Jaroslavl.

## Skiednis
Oarspronklik wennen de Wolga-Finnen yn it gebiet, mar al yn de midsiuwen setten de Slaven harren yn de regio nei wenjen. Al gau foarmen hja de mearderheid fan de befolking. Yn 1157 ûnstie it Grutfoarstedom Vladimir, doe't foarst Andrei Bogoljûbski syn troan fan Kiëv nei Vladimir ferhûze. De ynvaazje fan de Mongoalen yn 1238 ferneatige alles wat opboud wie en sûnt 1362 waard Vladimir ûnderdiel fan it Grutfoarstedom Moskou. 

Fan 1778 oant 1780 hearde it gebiet as de provinsje Vladimir by it gûvernemint Moskou. Yn 1780 waard it gebiet in selsstannich stedhâlderskip, dat oant 1796 bestie en doe ferfongen waard troch it gûvernemint Vladimir. Yn de tiid fan de Sovjet-Uny waard it gûvernemint yn 1929 opheft, mar op 14 augustus 1944 wer út dielen fan de trije oblasten Ivanovo, Gorki en Moskou oprjochte as de oblast Vladimir.

## Bestjoersyndieling en stêden
De oblast Vladimir is ûnderferdield yn 16 rajons en 5 stedsdistrikten. Yn de oblast is ien sletten stêd (ZATO): Radûzjny. De wichtichste stêden binne njonken it bestjoerssintrum Vladimir de grutte stêden Kovrov en Moerom en dêrnjonken Gûs-Chrûstalny, Aleksandrov en it toeristyske Sûzdal. Meiïnoar hat de oblast 23 stêden en 9 plakken fan it stedske type.

## Befolkingsûntwikkeling

## Ekonomy
Yn de 19e iuw waard de flaaksferbou en -ferwurking tige wichtich yn de oblast. Hjoed-de-dei foarmje yn de oblast de swiere yndustry, de metaalferwurking en de glês- en foedingsyndustry wichtige sektoaren foar de ekonomy. Ek it toerisme spilet in rol foar de ekonomy, in tal stêden foarmje ûnderdiel fan de Gouden Ring.
Jeropeeske rjochtline

In **Jeropeeske rjochtline** is in rjochtshanneling fan de Jeropeeske Uny.

De rjochtline komt fan kêst 288 fan it Ferdrach oangeande de wurking fan de Jeropeeske Uny. In rjochtline is in juridysk rjocht fan de Jeropeeske Uny om nasjonale wetjouwing yn de Uny opinoar ôf te stimmen. Eltse lidsteat hat it foech en kies de bêste tapaslike metoade om dy út te fieren. Rjochtlinen komme dan ek gauris foar op mêden dy't te krijen hawwe mei de mienskiplike merk. Rjochtlinen ferplichtsje lidsteaten om haren wetjouwing oan te passen sa't se deselde ôfsprutsen útwurking hawwe.

## Proses
De Rie fan de Jeropeeske Uny nimt rjochtlinen oan op útstel fan de Jeropeeske Kommisje nei it rieplachtsjen fan it Jeropeesk Ekonomysk en Sosjaal Kommitee en it Jeropeesk Parlemint. De Kommisje kin sels ek rjochtlinen oannimme neffens de Komitology-proseduere. Eltse rjochtline moat nei't er oannommen is goedkard en bekrêftige wurde troch de Kommisje. Dêrnei wurdt er yn it Publikaasjeblêd fan de Jeropeeske Uny buorkundich makke.

De rjochtline begjint te wurkjen op de datum dy't de rjochtline sels bepaalt. As der gjin datum yn neamd is, dan begjint er op de tweintichste dei nei't it buorkundich wurden yn it Publikaasjeblêd yn wurking te trêdzjen.

In rjochtline dy't yn wurking trêde waard, moat troch de lidsteaten omset wurde yn harren nasjonale wetjouwing.
HEC Paris

De **HEC Paris** (Frânsk: **École des hautes études commerciales de Paris**; Ingelsk: *HEC School,of Management*) is in universiteit yn Parys, Frankryk. De universiteit waard yn 1881 stifte.

HEC einiget faak hiel heech yn ynternasjonale listen fan goede universiteiten.

## Ferneamde studinten
* François Hollande, Frânsk politikus fan de Sosjalistyske Partij
* Pascal Lamy, Europeesk Kommissaris foar Hannel tusken 1999 en 2004

## Keppeling om utens

* Offisjele hiemside fan de HEC Paris 
* Webside fan de HEC Alumni 

zh-classical:巴黎高等商業研究學院